Марко Ганчев
Жребчето

chitanka.info

А какво е първолаче,

някой ако ми рече,

ще му кажа аз това,

че то прилича на жребче.

Чантата му е ездача

и сред цвилене и глъч

кончето под нея скача,

рита, рипа, хвърля къч.

Случва се да я отметне

и да се освободи,

да, ама ездачът сетне

двойно стяга го с юзди.

И ездачът укротител

не успява лесно дип:

конят, като го е сритал,

счупил му е зъб от цип.

Подир тия схватки конят

и ездачът се търпят,

щото дълъг път ще гонят.

Щом е тъй, на добър път!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.